চুয়াডাঙ্গার জীবননগর থেকে প্রায় ১ বছর আগে চুরি হওয়া একটি লাল রঙের পালসার মোটরসাইকেল পাবনা থেকে উদ্ধার করে জীবননগর থানা পুলিশের একটি বিশেষ টিম। ঘটনার বিবরনে যায়, জীবননগর বাজার পাড়ার জেকের আলীর ছেলে শহিদুলের পালসার মোটরসাইকেলটি গত বছর (১৮ ডিসেম্বর) সকাল সাড়ে ৬ টার দিকে বাড়ির সামনে থেকে চুরি হয়। জীবননগর থানায় ঐ দিনই একটি সাধারন ডায়েরী করা হয় যার নং ৭৮০। এ বিষয়ে জীবননগর থানার অফিসার ইনচার্জ শেখ গনি মিয়া জানান, জীবননগর থানায় যোগদানের পর আমি কিছু মোটরসাইকেল চুরির বিষয়ে অবগত হই এবং উক্ত উদ্ধার কৃত মোটরসাইকেলটির বিষয়ে (২২ সেপ্টেম্বর) ৩৭৯ ও ৪১১ ধারায় একটি মামলার অন্তভুক্ত করা হয়। এবং এস আই শতদল মজুমদারকে মামলার আইও হিসেবে নিযুক্ত করা হয়। জীবননগর থানার অফিসার ইনচার্জ ও ওসি তদন্ত মোল্লা সেলিমের নেতৃত্বে এস আই শতদল মজুমদার বিভিন্ন স্থানে সোর্স নিয়োগ করেন। এরই একপর্যায়ে ২৩ সেপ্টেম্বর পাবনা সরকারী বুলবুল কলেজের সমানে পাবনা ট্রাফিক পুলিশ অবৈধ গাড়ি, লাইসেন্স ইত্যাদির অভিযান চালায়। এসময় উক্ত মোটরসাইকেলের কাগজ পত্র অবৈধ মনে হলে তারা কাগজ পত্র বিআরটিএ প্রধান কার্যালয়ে খোজ নিয়ে জানতে পারে। গাড়িটি জীবননগর উপজেলার বাজার পাড়ার জেকের আলীর শহিদুল ইসলামের। উক্ত বিষয়ে জীবননগর থানায় অবগত করা হলে মামলার আইও এস আই শতদল মজুমদার ও কনস্টেবল মামুন সেখান থেকে গাড়িটি উদ্ধার করে জীবননগর থানায় নিয়ে আসে। এবং গাড়ির মালিক শহিদুল কে অবগত করা হলে শহিদুল তার গাড়িটি শণাক্ত করে।